**POŠTOVANI RODITELJI**

Sa željom da se Vaše dijete s programa Ljetovanja na otoku Pagu zadovoljno vrati kući usmjerili bismo Vašu pozornost na slijedeće:

**ZDRAVSTVENA SKRB**

Dijete treba imati sa sobom zdravstvenu iskaznicu. Molimo Vas da se posavjetujete s liječnikom prije upućivanja na put ukoliko ono noje posve zdravo ili ima neku kroničnu bolest. U slučaju da troši neke lijekove, obavezno nas o tome obavijestite.

**OPREMA**

Dijete treba imati prikladnu odjeću i obuću za nesputanu aktivnost. Nekoliko hlača i majica, donjeg rublja dovoljno za 5 dana boravka, tenisice, natikače, pidžamu, kupaći kostim, ručnik i torbu za plažu, kremu za zaštitu od sunca, kapu ili šeširić.

Pobrinite se da Vaše dijete ima kompletan pribor za osobnu higijenu, pastu i četkicu za zube, sapun, dječju kremu za zaštitu lica, maramice, šampon. Svom djetetu u putnu torbu svakako staviti kišobran u slučaju lošeg vremena.

Spakirajte i pribor za pisanje (pernicu), blokić, Vašu adresu, brojeve telefona, mobitel (za koji se sam brine).

Vaše će dijete sigurno htjeti poslati razglednicu bakama i rodbini, pa se pobrinite da ima i njihove adrese.

Neka uz sebe ima omiljenu igračku za spavanje, knjigu, CD,Mp3 ili neku od društvenih igara.

Bilo bi dobro da putnu torbu i predmete Vašeg djeteta obilježite (osobito ako su novi i nepoznati), napravite popis njegovih stvari kako biste nam olakšali pakiranje za povratak kući.

**DŽEPARAC**

Odredite sami računajući prema cijenama sokova, slatkiša, razglednica, stripova ili svakodnevnim potrebama i željama Vašeg djeteta. Ni u kome slučaju ne pretjerujte. Pripremite im sitnije novčanice od 10, 20 kuna.

**PUTOVANJE**

Ako Vaše dijete ne podnosi putovanje, sjetite se na vrijeme dati mu tabletu protiv mučnine. Tijekom putovanja predviđena su stajanja.

Hranu za put u polasku pripremite prema Vašem iskustvu, sendvič sa suhom salamom, ledeni čaj, voda, suhe grickalice.

Prvi topli pripremljeni obrok bit će ručak. Sljedećih dana djeca imaju puni pansion količinski i kvalitativno prilagođen njihovim potrebama.